सागर से खेल मैदान तक, हर जगह शहर की महिलाअों का दबदबा
टाटा स्टील एलडीवन में कार्यरत राजेश सिंह का सपना था वह मर्चेंट नेवी अफसर बनें। वे बन नहीं पाए। बेटी प्रिया सिंह ने पिता के सपने को पूरा करने का निर्णय लिया। 2015 में प्रशिक्षण लिया। फिर मर्चेंट नेवी ज्वाइन की। कैप्टन राधिका के साथ प्रिया ने 2016 जून में बंगाल की खाड़ी में आए तूफान में फंसे मछुआरों की जान बचाई थी। दोनों बेटियों की बहादुरी पर प्रधानमंत्री नरेंद्र मोदी ने उन्हें सैल्यूट किया था। प्रधानमंत्री ने अपने फेसबुक पेज पर प्रिया की फोटोग्राफ शेयर करते हुए उनकी वीरता को असाधारण करार दिया था। प्रिया अभी श्रीलंका के दौरे पर है। बकौल प्रिया, मैं मम्मी-पापा का सिर गर्व से ऊंचा करना चाहती हूं। मर्चेंट नेवी में पुरुषों का वर्चस्व रहता है। मैं नौ महीनों से समुद्र में रहकर बताना चाहती हूं कि महिलाएं किसी भी क्षेत्र में कमजोर नहीं हैं। प्रिया की मां पूनम सिंह ने बताया कि मेरी बेटी ने मर्चेंट नेवी ज्वाइन की, तब कई लोगों ने ताने मारे थे। हमलोगों ने परवाह नहीं की और उसे बेटे जैसे शिक्षा दी। आज मुझे उस पर गर्व है। प्रिया की स्कूलिंग बारीडीह के जेपीएस स्कूल से हुई है।
पूर्णिमा बहादुर
प्रिया सिंह
awa_Deva hin_Deva bho_Deva mai_Deva